Aalborgs Stifts Adresseavis, 1826-11-16
Da Hs. Majestæt allernaadigst har besluttet at udbetale til Mandskaberne deres tilgodehavende Douceur- og Undermunderingspenge for Aarene 1813, 14 og 15, saa har Allerhøistsamme igjennem det Danske Cancellie ladet udfærdige en Placat af 13de October indeværende Aar, der bestemmer de Regler, hvorefter denne Udbetaling skal foretages, og de Forskrifter, som i denne Anledning bør følges, saavel af Øvrigheden og Amtstuen, som af Mandskabet, til hvem Udbetalingen skeer enten ved Liqvidation i de kongelige Skatter, eller ved særskildt Afbetaling til de Tilgodehavende, eller og ved Jndfordring af Regiments=Kassens Tilgodehavende hos dem som muligen ved Afregningen kunne have erholdet formeget, Af denne Placat har jeg ladet henlægge et Exemplar hos en hver Lægdsforstander og enhver Lægdsmand, og derhos befalet Sognefogderne: at lade ved Kirke- og Gadestævne samme bekjendtgjøre for alle Sognets Beboere, til enhver Vedkommendes Efterretning. Paa Grund heraf indkaldes herved Alle og Enhver, som her fra Amtet maatte være udskreven til Militairtjeneste, og som formene sig i forbemeldte Aar at have Douceur= eller Undermunderingspenge tilgode, hvad enten de for Tiden opholde sig her i Amtet eller have taget Ophold andensteds, at møde inden 3 Maaneder fra Dato, subpoena præcluci et perpetui silentii, ved Amtstuen i Thisted, saaledes, at alle de, som opholde sig her i Amtet, skulle være pligtige at møde personligen, for at modtage Afregningerne og medtage deres Skyldbøger, eller Jndrulleringspasser, til Beviis for, at de ere rette Vedkommende, til hvem Afregningerne blive at udlevere; hvorimod de, som opholde sig udenfor dette Amt, skulle have Tilladelse til at lade deres Afregninger modtage ved Andre, som ved de Paagieldendes Afregningsbøger eller Jndrulleringspasse godtgjøre, at være hertil berettigede, ligesom Arvingerne efter de afdøde Mandskaber ogsaa, naar de godtgjøre deres Arveret, kunne gjøre sig Haab, efter foregaaende Undersøgelse om hvorledes Arven be fordeles, at faae disse Afregninger udleverede. Jøvrigt vil af Amtstuen blive bekjendtgjort de Dage, hvorpaa Afregningen lægds- og sogneviis vil blive foretaget, hvorefter Vedkommende, med Hensyn til Mødetiden, bør rette sig. Ti Slutning anmærkes, at for saavidt efternævnte Compagnier angaaer, ved hvilke ingen Afregninger have kunnet opgjøres, af Mangel paa Lønningsbøger, nemlig: 1ste Livregiments 3die Bataillons 2det Compagnies, og 4de Bataillons 1ste, 2det og 3die Compagnier; Dronningens Livregiments 3die Bataillons 1ste Compagnie, samt 4de Bataillons 1ste og 4de Compagnier, det Fyenske Jnfanterie Regiments 3die og 4de Batailloners samtlige 10 Compagnier; det Jydske Jæger-Corpses 1ste Bataillons 2det Compagnie, og 2den Bataillons 2det, 3die og 4de Compagnier; det Slesvigske Jæger-Corpses 2den Bataillons 3die, 4de og 5te Compagnier; det forrige Jydske Sparpskytter-Corpses 2den Bataillons samtlige 5 Compagnier, det forrige Ærøiske Auxilair=Compagnie; skulle føles følgende Anstalter i Henseende til Mandskabets tilgodehavende Douceur- og Undermunderingspenge for Aarene 1813, 14 og 15, nemlig: a) Af de Mandskaber, som i disse 3 Aar have været til Tjeneste, skulle forinden indeværende Aars Udgang, under Tab af deres Fordring, melde sig hos det, deres Opholdsted nærmest garnisonerende Jnfanterie-Regiment eller Jæger-Corps, og aflevere deres ihændehavende Afregnigsbøger til saadant Regiments eller Corpses Chef, eller Commander, hvilken, efter at have revideret Afregningsbøgerne og forsynet dem med deres Paategning, tilbageleverer Mandskabet samme, for at disse dermed kunde melde sig ved vedkommende Amtstue, for at faae deres derefter tilgodehavende Douceur- og Undermunderingspenge liqviderede i deres resterende Landskat, eller contant udbetalte. b) At de Mandskaber af meerbemeldte Regimenter eller Corpser, som ikke maatte være forsynede med Afregningsbøger, tilkjendegives herved: At da de ikke paa anordnet Maade kunne godtgjøre at have Douceur, eller Undermunderingspenge tilgode, saa maae alt Krav fra deres Side i denne Henseende bortfalde. Thisted Amtshuus, den 2den Nevember 1826. Faye, Amtmand, Ridder og Dannebrogsmand.